Cel mai bogat om din lume, a cărui avere tocmai a trecut de pragul de 100 de miliarde de dolari, se pregătește să angajeze 1.000 de IT-iști la București astăzi, 16:56 Autor: Ștefan Stan Averea fondatorului Amazon, Jeff Bezos, a atins pentru prima oară 100 de miliarde de dolari, după ce a crescut cu 2,4 miliarde de dolari peste noapte, în condițiile în care acțiunile Amazon au urcat cu 2% pe fondul optimismului legat de Black Friday în SUA, scrie Bloomberg.  Cumpărăturile din online sunt în creștere cu 18,4% față de anul precedent în SUA, potrivit datelor date de Adobe Analytics, iar investitorii pariază că Amazon își va crește cota de piață din totalul cheltuielilor online în timpul sezonului de cumpărături.